Sort Sol har selv syv mænd med, der får instrumenterne til at lyde perfekt. Nibe festival har 10 "hands", som har fuldstændig styr på, hvordan sceneshowet kommer til at se ud, når pladsen er fuld af publikum og rockdrengene går på 18.30. I alt har backstage-folkene en times tid til at få scenen parat mellem hvert band.
Om en halv time fyrer Sort Sol den af på Store scene i fredagssolen. Inden da har scenefolkene travlt med at gøre klar til det danske rockband.